શબ્દ એ માણસની શોધ છે. અલ્ટીમેટલી, આ તમે વાંચો છો એ લેખ, કે આ વાંચીને જે વાંચવાનું મન થાય એ બૂક કે પછી ફોર ધેટ મેટર ફિલ્મ, ટીવી, નેટ, મોબાઈલ બધી જ રૃડી રમત શબ્દોના પ્રતાપે છે! વર્ડ ઈઝ વર્લ્ડ! હર્ષ બ્રહ્મભટ્ટ – અનિલ ચાવડાનું આ કાળજીપૂર્વક કરાયેલું સંપાદન ગુજરાતીના ઘણા સારસ્વતોને પોતાની અંગત ડાયરીના પાના ખોલવાનું ઈન્વિટેશન આપતું જંક્શન છે. બધાનો શબ્દ સાથે સંબંધ કેવો રહ્યો, કેમ બંધાયો, કેમ ખીલ્યો.. નવોદિત લેખકોને જાણવા-શીખવા મળે તેવી વજન વિના જ્ઞાાનનું વહન કરતી ટેક્સ્ટબૂક! ‘લખવાની પ્રેરણા’ જેવા ટિપિકલ સવાલના ઘણા ‘નોન-ટિપીકલ’ જવોબ અહીં છે. એમાં નીવડેલા સિદ્ધહસ્તો ઉપરાંત ગુજરાતીના તરોતાજા જવાં અવાજોના પડઘા પણ આબાદ ઝીલાયા છે. ભાષાના ચરણે ધરેલો વર્ડસનો ગુલદસ્તો એટલે આ બૂક એબાઉટ રાઈટિંગ.